Hrpwr - Early Bird még 7 napig! Legyél te is naprakész relocation témában!
Ha hozzátok is érkeznek külföldi kollégák, hasznos, ha a HR csapatból legalább egyvalaki ért a témához, még akkor is, ha a relocation feladatokkal egy külsős szolgáltatót bíztatok meg. Cziczárdi Györgyi, több mint 13 éves global mobility tapasztalattal nemcsak a képzés ötletgazdája, de oktatóként is részt vesz a témában. Munkája során már több mint 7000 munkavállaló áttelepítését segítette, így pontosan látja, miért van szükség a gyakorlatorientált tanfolyamra.
„A munkaügyi bírságon kívül az engedélyek csúszása, elutasítása, még rosszabb esetben a munkavállaló kiutasítása az országból mind olyan esetek, amikkel gyakrabban szembesülnek a vállalatok, mint gondolnánk és bizony számszerűsíthető üzleti károkat okoznak” - mondta el Cziczárdi.
Amennyiben egy nagyvállalatnál dolgozol HR-esként, és elvégzed a tanfolyamot, pontosan tudod majd, hogy melyik engedélyezésnek mi a gyakorlati menete, melyik hivatal hány napig bírál el egy adott ügyet, milyen okai lehetnek a késésnek. Így magabiztosan és pontosan ellenőrizheted a szolgáltatót, sőt elakadás esetén nemcsak a problémát látod majd, hanem azt is, hogy hogyan lehet megoldani. A naprakész tudás a munkaügyi bírságok elkerülésében is segít.
Cziczárdi Györgyi elmondta: a tematika kidolgozásával párhuzamosan olyan oktatókat kerestek, akik amellett, hogy tanítanak, az adott területen dolgoznak, így napra kész tudást adnak át. „Az oktatókat úgy válogattuk össze, hogy a hallgatók az adott területek legjobbjaitól tanulhassanak. A Munkaügyi Központ (ma már Kormányhivatal) és a Bevándorlási Hivatal szakemberei ismertetik majd a külföldiek munkavállalási illetve tartózkodási engedélyeinek ügyintézését, de a Deloitte korábbi adószakértője, a Schenker nemzetközi szállítmányozó ügyvezető igazgatója, valamint a Vodafone Zrt korábbi ügyfélkapcsolati vezérigazgató-helyettese is része az oktatói csapatnak.”
A képzésről további információ és jelentkezés a http://relocationacademy.hu/services/relocation-academy-alapkepzes/ weboldalon.